A black and white drawing of a creature with wings

AI-generated content may be incorrect.ที่ มท ๐๘21.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มิถุนายน 2568

เรื่อง แจ้งปรับวิธีการคำนวณอายุของเด็ก 0 – 5 ปี และ 6 – 19 ปี ในการแปลผลภาวะโภชนาการ

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมอนามัย ที่ สธ 0906.03/ว 3817

ลงวันที่ 11 มิถุนายน 2568 จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากกรมอนามัยว่า ตามที่กรมอนามัย โดยสำนักโภชนาการ ได้ใช้เกณฑ์อ้างอิงการเจริญเติบโตของเด็กอายุ 0 - ๕ ปี ขององค์การอนามัยโลก และเกณฑ์การเจริญเติบโตของเด็กอายุ ๖ - ๑๙ ปี พ.ศ ๒๕๖๔ เพื่อใช้ในการประเมินภาวะโภชนาการที่สะท้อนถึงการเจริญเติบโตที่เหมาะสมของเด็ก สำหรับใช้ในการแปลผลภาวะโภชนาการและการเฝ้าระวังการเจริญเติบโตได้อย่างถูกต้องเป็นไปในทิศทางเดียวกัน อีกทั้ง เพื่อนำข้อมูลภาวะโภชนาการในการกำหนดนโยบาย วางแผน การดำเนินงาน การประเมินผลการส่งเสริมการเจริญเติบโตและแก้ไขปัญหา ทุพโภชนาการของเด็กให้มีการเจริญเติบโตเต็มศักยภาพพร้อมต่อการเรียนรู้ ในการนี้ กรมอนามัย ขอแจ้งปรับวิธีการคำนวณอายุของเด็ก 0 - ๕ ปี และ ๖ - ๑๙ ปี เพื่อสร้างความเข้าใจในการคำนวณอายุเด็ก ด้วยการใช้ วัน เดือน ปีเกิด เพื่อให้มีการแปลผลภาวะโภชนาการที่ถูกต้อง และเป็นไปในทิศทางเดียวกัน

ในการนี้ กรมส่งเสริมการปกครองท้องถิ่นขอความอนุเคราะห์จังหวัดแจ้งวิธีการคำนวณอายุของเด็กฯ ให้องค์กรปกครองส่วนท้องถิ่นและหน่วยงานในพื้นที่ทราบ พร้อมทั้งดำเนินการในส่วนที่เกี่ยวข้องตามอำนาจหน้าที่ต่อไป ทั้งนี้ สามารถดาวน์โหลดสิ่งที่ส่งมาด้วยได้ที่ QR code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

****

กองสาธารณสุขและสิ่งแวดล้อมท้องถิ่น

ร.อสถ. ......................................

ผอ.กสส.......................................

ผอ.กง.สส. ......................................

ติดตา นวผ.ชก. ............................

ชลธิชา นวผ.ปก. ..........................

กลุ่มงานส่งเสริมสุขภาพ

ไปรษณีย์อิเล็กทรอนิกส์ saraban@dla.go.th

โทร. ๐-๒๒๔๑-9000 ต่อ 5405

ผู้ประสานงาน นางสาวติดตา บัวบุตร/นางสาวชลธิชา ทัตชัย